### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra DF, KF og V**

Hvad vil vi gerne opnå? Hvorfor stilles forslaget?

De fleste mennesker ønsker at dø hjemme, men for nogle kan smerter blive så voldsomme og behov for pleje så stort, at det ikke er muligt for dem at blive hjemme. Der er ældre, som kommer på plejehjem, kort tid før de dør, og de skal derfor til at flytte ind i en ”ny” bolig kort før deres død. Ligeledes er der alvorligt syge og døende yngre personer, der får et så stort plejebehov, at det også er svært for dem at blive hjemme. Det er meget ressourcekrævende for både døende og deres pårørende.

I [adresse] har vi et begrænset antal hospicepladser til rådighed, og disse drives af regionen. Hertil kommer en gruppe syge og døende borgere, som måske ikke føler sig trygge ved at være hjemme, men som samtidigt ikke kan få en hospiceplads.

Derfor foreslår Dansk Folkeparti, Det Konservative Folkeparti og Venstre, at der oprettes særlige palliative pladser, som det vil være muligt for alvorligt syge og døende at flytte ind i. Målet er, at de borgere der er i slutningen af livet uanset alder, kan flytte ind i en særlig bolig i tilknytning til et plejehjem hvis det ikke er muligt med en hospiceplads. [adresse] skal tilbyde ro og tryghed til den døende samt familien, mens personale, der har særlige kompetencer inden for palliation, tager sig af plejen af patienten.

Kontaktperson fra partierne: Josephine Overgaard, Ofelia Mortensen og Jon Jakobsen

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.